**Rekruttering**

For at klubben skal ha skaffe seg nye medlemmer og ha et tilbud i alle aldersklasser gjennomføres følgende aktiviteter for å rekruttere nye medlemmer.

**Rekruttering 5 og 6 åringer:**

* Oppslag i de ulike barnehagene og på barneskolen. Oppslag på barneskolen for førsteklassinger ved skolestart. Her kan det også bes om å få 15 minutter til informasjon om Bryne FK på første foreldremøte. Utdeling av brosjyrer som gir info om klubben, hvordan klubben driver barneidrett og betalingsordninger ol.
* Informasjon på Bryne FKs hjemmesider.
* Klubben arrangerer barnefotballdag. Denne arrangeres uken etter påske. Denne dagen fungerer som et ledd i rekrutteringen mot de minste spillerne. Denne dagen inneholder aktiviteter som er tilrettelagt for unge og uerfarne spillere, samt informasjon rettet mot disse og deres foreldre. Klubben vil ha en egen «stand» som informerer og deler ut brosjyrer. Annonse vedrørende barnefotballdag rettet mot «ikke medlemmer» publiseres i lokal avis.
* Stand på Jærdagene med representant fra klubben som kan informere nye spillere og foreldre om barneidretten i klubben, samt dele ut informasjonshefter knyttet til dette.
* Informasjonsdokument knyttet til rekruttering er utarbeidet. Vi benytter også eget klubbmateriell/brosjyre bestilt fra NFF; «Velkommen til oss» og «Foreldrevettregler» (på ulike språk).

**Jente rekruttering:**

* Klubben har lik fokus på rekruttering av både gutter og jenter.
* Klubben lager egne jentegrupper så tidlig som mulig, erfaringen tilsier at langt flere jenter blir med da. Ca. 4 jenter = egen gruppe på trening som er i lag. Dersom en ikke får på plass egen jentetrener, kan det være en løsning å rullere som trener for jentene en måned hver frem til dette er på plass.
* Ved kamp og turnering legges det til rette for egne jentelag.
* Klubben har pr. i dag ikke egen jentefotballskole men klubbens fotballskoler er åpne for alle og er tilrettelagt for jenter.

**Flerkulturelle spillere/foreldre:**

* I møte med innvandrerbarn, etnisk norske barn og deres foreldre skal man være forberedt på at det kan være språkmessige utfordringer såfremt som kulturelle ulikheter. Klubben skal legge til rette for å møte disse spillerne og deres foreldre på best mulig måte.
* Ved oppstart av en barnegruppe tar trenerutvikler og siden trenerne seg tid til å snakke med foreldrene til de ulike spillerne. I møte med barn og foreldre med innvandrerbakgrunn legger vi vekt på å avdekke eventuelle språklig utfordringer og tilrettelegger informasjon til disse.
* Det blir tilrettelagt egne informasjonsmøter med foreldrene slik at de får forklart den norske «idretts modellen» som i stor grad er basert på dugnad. Informasjon om hva som ventes av spillerne som å møte opp til treninger/kamper på angitt tidspunkt, dugnader osv.
* Klubben har NFFs informasjonsmateriell på flere språk til foreldrene.
* Foreldrekontakt fungere som «brobygger» på laget inn mot de foreldrene som er fremmedspråklige.
* Klubben har ulike ordninger hva gjelder betaling av kontingent. Det er trenere og foreldrekontakt som er ansvarlig for at informasjon om disse når ut til de som har behov for slike hjelpeordninger. Bryne FKs eget fond administrert av breddeutvalget.

Bryne FK har pr. i dag ikke fotballtilbud for funksjonshemmede. Ved etterspørsel fra Idrettsrådet i Time Kommune, frivillige eller medlemmer vil vi kunne etablere et slik tilbud. Klubben vil da gjennomføre følgende tiltak for tilrettelegging:

**Tilbud til funksjonshemmede:**

* Klubben skal tilrettelegge for å gi et godt tilbud til funksjonshemmede som ønsker å spille fotball. Dette tilbudet skal markedsføres gjennom egnede kanaler.
* Klubben vil tilrettelegge et tilpasset treningstilbud, hvor funksjonshemmede er fullverdige medlemmer av klubben.
* Dersom det er nok deltakere, skal det etableres kamptilbud for disse spillerne.
* Det anbefales 2 trenere pr. 10 spillere, og det skal også utnevnes en foreldrekontakt for laget.
* Det finnes støtteordninger for aktiviteter tilrettelagt for funksjonshemmede, og en kan få informasjon om disse ved å kontakte fylke, kommune og krets.
* Klubben vil ta kontakt med kommunen, kretsen for å høre hvordan dette kan tilrettelegges best mulig.